LGBTQ prava u Jordanu

Iako su **[[homoseksualnost|homoseksualni odnosi]]** legalizovani u **[[Jordan]]u** još 1951. godine, što nije karakteristično za region Bliskog Istoka, LGBT teme su i dalje u domenu tabua, a osobe koje su percipirane kao LGBT meta su čestih napada i zastrašivanja. 

## Dekriminalizacija
Homoseksualnost je dekriminalizovana 1951. godine u Jordanu, kada je i uzrast seksualne saglasnosti izjednačen za sve na 16 godina. Premda homoseksualnost po sebi nije kriminalizovana, javno ispoljavanje nežnosti, prostitucija i cruising se ponekada napadaju od strane vlasti.

## Ubistva iz časti
Premda homoseksualnost nije ilegalna, osvetnička ubistva iz časti su relativno česta. Nekoliko članova zakona predviđaju manje kazne za osobu koja ubije svoju ženu ili rođaka zbog "nedozvoljenih" seksualnih odnosa. 

Pokušaji da se ovakav zakon promeni postoje još od 1990-ih, ali su do sada neuspešni, iako je ministarstvo pravde najavilo uvođenje posebnog tribunala koji bi se bavio ubistvima iz časti.

Neki Jordanci su prijavljivali slučajeve surovog prebijanja od strane porodice zbog njihove seksualne orijentacije. Ovakvi oblici zlostavljanja nisu u skladu sa zvaničnom politikom vlade, ali vlada je nevoljna da priskoči u pomoć ovoj "nepopularoj" grupi ljudi.

## Zabrana diskriminacije
U Jordanu ne postoji zakon koji štiti od diskriminacije na osnovu seksualne orijentacije i/ili rodnog identiteta. Nacionalni centar za ljudska prava, koji je 2006. godine osnovala vlada još uvek nije imao nijedan slučaj u kome se bavi ljudskim pravima LGBT osoba ili HIV/AIDS pandemijom.

## LGBT pokret

U Jordanu ne postoji nijedna zvanična LGBT organizacija niti vidljiva LGBT zajednica. Takođe, nijedna politička stranka do sada nije izrazila podršku za LGBT prava. Zakon o političkim partijama iz 1992. godine zvanično ne zabranjuje političku podršku LGBT pitanjima, niti osnivanje LGBT organizacija.

## Mediji
Godine 2007. počeo je da izlazi prvi LGBT magazin, koji je ubrzo prekinut. Godinu dana kasnije započet je online magazin *[[My Kali]]*.

Zakon o štampi je dva puta dopunjavan, 1998. i 2004. godine. Prva verzija zakona je zabranjivala prikazivanje i podržavanje "seksualnih perverzija", što je moglo da uključuje i homoseksualnost.. Sa promenama iz 2004. godine zakon je ublažen; najpre, termin *seksualne perverzije* je izbačen i zamenjen opštom odredbom da mediji moraju da "poštuju vrednosti... arapske i islamske nacije" i da mediji moraju da izbegavaju zadiranje u privatne živote ljudi.

## Uslovi života
Danas postoje brojne nezanične internet zajednice, poput yahoo grupe, "Amman Rainbow". Ipak, realan LGBT politički pokret ne postoji.

Skoriji izveštaji upućuju na to da iako veliki broj LGBT osoba živi "*[[in the closet]]* i vode dvostruke živote, ima sve više mladih LGBT osoba koje počinju da izlaze, što stvara malu zajednicu reditelja, novinara, pisaca, umetnika i japija, ali samo mali broj Jordanaca više klase može sebi da priušti da se ne venča. Takođe, počela su da se pojavljuju i mesta za okupljanje LGBT osoba, poput RGB cluba i Book@cafe u Janal Ammanu. Jabal Amman se ponekad opisuje kao mala verzija gej kvarta. 

Dvojica najpoznatijih otvoreno gej Jordanaca su model, Khalid i Suhail Abualsameed, koji se outovao na islamskoj konferenciji o AIDS-HIV-u.

## Vidi dalje

* Ljudska prava u Jordanu
* Politika Jordana

## Reference